Cine a îndrăznit să îl pună pe Cristiano Ronaldo la zid: "Mă enervează când îl aud. Mai taci din gură!"
Cristiano Ronaldo a declarat recent că nivelul primei ligi de fotbal din Arabia Saudită (Saudi Pro League) este superior celui dindin Ligue 1, primul eșalon francez.
Frank Lebouef nu a întârziat să ofere o primă reacție. Astfel campionul mondial cu Franța a spus că lusitanul a invocat că Saudi Pro League este un campionat mai puternic decât cel francez din simplul motiv că Lionel Messi a evoluat la PSG.
"Mă enervez foarte tare când îl aud pe Cristiano Ronaldo cum spune că Saudi Pro League (n.r. campionatul Arabiei Saudite) este mai bun decât Ligue 1.
De ce credeți că a ales să facă acest comentariu despre Ligue 1 în loc să spună de campionatul Portugaliei? Pentru că Lionel Messi a jucat în Ligue 1.
Am un respect imens pentru el ca fotbalist, dar hai, mai taci din gură! Este nedrept față de Ligue 1", a spus Frank Lebouef.